**О Б Р А З Л О Ж Е Њ Е**

1. **УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење Закона о допунама Закона о прекршајима садржан је у члану 97. став 1. тач. 2) и 16) Устава Републике Србије којим се утврђује да Република Србија, између осталог, уређује поступак пред судовима и другим државним органима; одговорност и санкције за повреду закона и других прописа, као и организацију, надлежност и рад републичких органа.

1. **РАЗЛОЗИ ЗА ДОНОШЕЊЕ ЗАКОНА**

Чланом 237. ст. 5. и 6. Предлога закона о јавним набавкама предвиђено је да се понуђачу или кандидату, односно подизвођачу који је извршио прекршај изриче заштитна мера искључења из поступака јавних набавки, којом се том лицу забрањује да учествује у поступцима јавних набавки у периоду који не може бити дужи од две године. О заштитној мери искључења из поступака јавних набавки у складу са законом којим се уређују прекршаји одлучује суд.

Чланом 4. став 2. Закона о прекршајима прописано је да органи овлашћени за доношење прописа о прекршајима могу прописивати само санкције предвиђене овим законом и у границама које одређује овај закон.

Да би се ускладио систем заштитних мера које су као санкције прописане Законом о прекршајима потребно је да се допунама Закона о прекршајима предвиди нова заштитна мера забране учествовања у поступцима јавних набавки.

1. **ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

Чланом 1. Предлога закона допуњује се члан 52. став 1. тако што се додаје тачка 13) која прописује заштиту меру забране учествовања у поступцима јавних набавки.

Чланом 2. Предлога закона додаје се нови члан 66а који прописује садржину заштитне мере забране учествовања у поступцима јавних набавки. Ова забрана састоји се у привременој забрани учиниоцу прекршаја да учествује у поступцима јавних набавки може трајати до две године рачунајући од правоснажности пресуде.

Чланом 3. Предлога закона предвиђено је да овај закон ступа на снагу 1. јула 2020. године.

1. **ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ЗАКОНА**

За спровођење овог закона није потребно обезбедити финансијска средства у буџету Републике Србије.